Μακαρόνια με λιαστές ντομάτες,  ξερό ανθότυρο και μάραθο
Μακαρονάδα με έντονη γεύση στο πι &amp; φι.
1 πακέτο (500 γρ.) σπαγκέτι, 200 γρ. λιαστές ντομάτες από βαζάκι, συντηρημένες σε λάδι, καλά στραγγισμένες και ψιλοκομμένες, 1 κουτ. γλυκού τριμμένο φρέσκο τζίντζερ ή 1/2 κουτ. γλυκού τζίντζερ σε σκόνη, 35 - 40 πράσινες ελιές (περίπου 1½ φλιτζ. τσαγιού) χωρίς κουκούτσια, κομμένες στη μέση, 60 ml ελαιόλαδο (προτιμήστε ένα κρητικό εξαιρετικό παρθένο ελαιόλαδο), 150 γρ. ξερός ανθότυρος (ξερή μυζήθρα - ακόμη και στην ίδια την Κρήτη, ανάλογα με το νομό, το τυρί αυτό λέγεται ανθότυρος ή μυζήθρα· το ζητάμε με οποιοδήποτε από τα δύο ονόματα), 1/2 ματσάκι μάραθος (ή άνηθος), ψιλοκομμένος, αλάτι, πιπέρι φρεσκοτριμμένο
Για να ετοιμάσουμε τα μακαρόνια με λιαστές ντομάτες,  ξερό ανθότυρο και μάραθο σε μια μεγάλη κατσαρόλα με αλατισμένο νερό βράζουμε τα ζυμαρικά αλ ντέντε, σύμφωνα με τις οδηγίες που αναγράφονται στη συσκευασία τους.Τα στραγγίζουμε και τα μεταφέρουμε σε ένα μεγάλο μπολ.Προσθέτουμε τις ψιλοκομμένες λιαστές ντομάτες, το τζίντζερ, τις ελιές και το ελαιόλαδο και ανακατεύουμε καλά. Μοιράζουμε τα μακαρόνια στα πιάτα. Πάνω σε κάθε μερίδα τρίβουμε το τυρί στη χοντρή πλευρά του τρίφτη (εκεί που τρίβουμε τις ντομάτες) και σκορπίζουμε τον ψιλοκομμένο μάραθο (ή άνηθο).Σερβίρουμε αμέσως τα μακαρόνια με λιαστές ντομάτες,  ξερό ανθότυρο και μάραθο
Ζυμαρικά,Μάραθος,Τυρί,Light,Χορτοφαγικά